Bangor i Nord-Irland

Bangor er ein by i Down i Nord-Irland. Han er ein kystby på sørsida av Belfast Lough, som voks til ved eit kloster grunnlagt av St. Comgall i 586. Klosteret er kjent som staden der Antiphonarium Benchorense vart skriven, og ein kopi av manuskriptet er utstilt i kultursenteret i byen.

mini|venstre|Bangor

Byen er den tredje største i Nord-Irland, og er administrasjonssenter for distriktet North Down. Han har ein marina som òg er blant dei største i Nord-Irland. Royal Ulster Yacht Club har hovudkvarteret sitt der.

Fordi Bangor ligg nær Belfast og er knytt til han gjennom vegen A2 og ei jernbanelinje, har han eit visst preg av å vere ein forstad til Belfast. Det finst noko lett industri, men mange av innbyggjarane er pendlarar. Turisme er ein viktig næringsveg, og det er planar om å oppruste området ned mot sjøen.

Fredsprisvinnaren og unionistpolitikaren David Trimble og Formel 1-føraren Eddie Irvine er begge opphavleg frå Bangor. 

 Kjelder 

Denne artikkelen bygger på «Bangor (Nord-Irland)» frå , den 13. juli 2011. 

Bakgrunnsstoff

Kategori:Byar i Down
Kategori:Busetnader grunnlagde på 500-talet